02012R1247 — FI — 10.02.2017 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION TÄYTÄNTÖÖNPANOASETUS (EU) N:o 1247/2012, annettu 19 päivänä joulukuuta 2012, kauppatietorekistereihin OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 mukaisesti annettavien kauppailmoitusten muotoa ja antamistiheyttä koskevista teknisistä täytäntöönpanostandardeista (ETA:n kannalta merkityksellinen teksti) (EUVL L 352 21.12.2012, s. 20)

Muutettu:









▼B

KOMISSION TÄYTÄNTÖÖNPANOASETUS (EU) N:o 1247/2012,

annettu 19 päivänä joulukuuta 2012,

kauppatietorekistereihin OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 mukaisesti annettavien kauppailmoitusten muotoa ja antamistiheyttä koskevista teknisistä täytäntöönpanostandardeista

(ETA:n kannalta merkityksellinen teksti)







1 artikla

Johdannaissopimuksista annettavien ilmoitusten muoto

Asetuksen (EU) N:o 648/2012 9 artiklan mukaiseen ilmoitukseen sisällytettävät tiedot on annettava tämän asetuksen liitteessä esitetyssä muodossa.

2 artikla

Johdannaissopimuksista annettavien ilmoitusten antamistiheys

Jos asetuksen (EU) N:o 648/2012 11 artiklan 2 kohdassa niin säädetään, kauppatietorekisteriin ilmoitettujen sopimusten arvo on arvostettava markkina-arvoon tai arvostusmallilla päivittäin. Muista raportoinnin osatekijöistä, joista säädetään tämän asetuksen liitteessä ja kauppatietorekistereihin ilmoitettavien tietojen vähimmäisyksityiskohdat täsmentävistä teknisistä sääntelystandardeista asetuksen (EU) N:o 648/2012 9 artiklan 5 kohdan mukaisesti annetun delegoidun säädöksen liitteessä, on ilmoitettava niiden tapahtuessa ja asetuksen (EU) N:o 648/2012 9 artiklassa säädetyssä määräajassa erityisesti sopimuksen tekemisen, muuttamisen tai päättymisen osalta.

3 artikla

Vastapuolten ja muiden yhteisöjen tunnistetiedot

1. Ilmoituksessa on käytettävä oikeushenkilötunnusta (Legal Entity Identifier, LEI), jolla voidaan yksilöidä seuraavat:

a) edunsaaja, joka on oikeushenkilö;

b) välittäjänä toimiva yhteisö;

c) keskusvastapuoli;

d) määritysosapuoli, joka on oikeushenkilö;

e) vastapuoli, joka on oikeushenkilö;

f) ilmoituksen tekevä yhteisö.

2. Jos oikeushenkilötunnus ei ole käytettävissä, ilmoituksessa on mainittava unionin tasolla määritelty väliaikainen yhteisötunnus, joka on

a) yksilöllinen;

b) neutraali;

c) luotettava;

d) peräisin avoimesta lähdekoodista;

e) skaalautuva;

f) helposti saatavilla;

g) saatavilla kohtuulliseen hintaan;

h) asianmukaisen hallinnointikehyksen alainen.

3. Jos ei ole käytettävissä oikeushenkilötunnusta eikä väliaikaista yhteisötunnusta, ilmoituksessa on mahdollisuuksien mukaan käytettävä ISO 9362 -koodin mukaista BIC-koodia (Business Identifier Code).

4 artikla

Johdannaisten tunnistetiedot

1. Johdannaissopimus on yksilöitävä ilmoituksessa käyttäen yksilöllistä tuotetunnusta (Unique Porduct Identifier, UPI), joka on

a) yksilöllinen;

b) neutraali;

c) luotettava;

d) peräisin avoimesta lähdekoodista;

e) skaalautuva;

f) helposti saatavilla;

g) saatavilla kohtuulliseen hintaan;

h) asianmukaisen hallinnointikehyksen alainen.

2. Jos yksilöllistä tuotetunnusta ei ole, johdannaissopimus on ilmoituksessa yksilöitävä käyttämällä yhdistelmää, jossa mainitaan joko ISO 6166 ISIN -koodi tai vaihtoehtoinen tunnus (Alternative Instrument Identifier, AII) ja vastaava ISO 10962 CFI -koodi.

3. Jos 2 kohdassa tarkoitettu yhdistelmä ei ole käytettävissä, johdannainen on yksilöitävä seuraavasti:

a) johdannaislajiksi on yksilöitävä jokin seuraavista:

i) hyödykkeet;

ii) luotto;

iii) ulkomaanvaluutta,

iv) oma pääoma;

v) korko;

vi) muu.

b) johdannaistyypiksi on yksilöitävä jokin seuraavista:

i) hinnanerosopimukset;

ii) korkotermiinit;

iii) termiinit;

iv) futuurit,

v) optiot;

vi) swapit;

vii) muu.

c) Jos johdannainen ei kuulu mihinkään erityiseen johdannaislajiin tai johdannaistyyppiin, ilmoitus on annettava sen johdannaislajin tai johdannaistyypin perusteella, jota vastapuolet katsovat johdannaissopimuksen eniten muistuttavan.

5 artikla

Raportoinnin alkamispäivä

1. Luottojohdannaisia ja korkojohdannaisia koskevista sopimuksista on ilmoitettava seuraavasti:

a) viimeistään 1 päivänä heinäkuuta 2013, jos kyseisen johdannaislajin osalta on rekisteröity kauppatietorekisteri asetuksen (EU) N:o 648/2012 55 artiklan mukaisesti ennen 1 päivää huhtikuuta 2013;

b) 90 päivän kuluttua siitä, kun kyseisen johdannaislajin osalta on rekisteröity kauppatietorekisteri asetuksen (EU) N:o 648/2012 55 artiklan mukaisesti, jos sen osalta ei ole asetuksen (EU) N:o 648/2012 55 artiklan mukaisesti rekisteröity kauppatietorekisteriä 1 päivänä huhtikuuta 2013 tai sitä ennen;

c) viimeistään 1 päivänä heinäkuuta 2015, jos kyseisen johdannaislajin osalta ei ole asetuksen (EU) N:o 648/2012 55 artiklan mukaisesti rekisteröity kauppatietorekisteriä viimeistään 1 päivänä heinäkuuta 2015. Ilmoitusvelvollisuus alkaa kyseisenä päivänä, ja sopimuksista on ilmoitettava EAMV:lle mainitun asetuksen 9 artiklan 3 kohdan mukaisesti siihen saakka, kun kyseisen johdannaislajin osalta on rekisteröity kauppatietorekisteri.

2. Johdannaissopimuksista, joita ei tarkoiteta 1 kohdassa, on ilmoitettava seuraavasti:

a) viimeistään 1 päivänä tammikuuta 2014, jos kyseisen johdannaislajin osalta on rekisteröity kauppatietorekisteri asetuksen (EU) N:o 648/2012 55 artiklan mukaisesti ennen 1 päivää lokakuuta 2013;

b) 90 päivän kuluttua siitä, kun kyseisen johdannaislajin osalta on rekisteröity kauppatietorekisteri asetuksen (EU) N:o 648/2012 55 artiklan mukaisesti, jos sen osalta ei ole asetuksen (EU) N:o 648/2012 55 artiklan mukaisesti rekisteröity kauppatietorekisteriä 1 päivänä lokakuuta 2013 tai sitä ennen;

c) viimeistään 1 päivänä heinäkuuta 2015, jos kyseisen johdannaislajin osalta ei ole asetuksen (EU) N:o 648/2012 55 artiklan mukaisesti rekisteröity kauppatietorekisteriä viimeistään 1 päivänä heinäkuuta 2015. Ilmoitusvelvollisuus alkaa kyseisenä päivänä, ja sopimuksista on ilmoitettava EAMV:lle mainitun asetuksen 9 artiklan 3 kohdan mukaisesti siihen saakka, kun kyseisen johdannaislajin osalta on rekisteröity kauppatietorekisteri.

3. Sellaisista johdannaissopimuksista, jotka olivat voimassa 16 päivänä elokuuta 2012 ja ovat edelleen voimassa raportoinnin alkamispäivänä, on ilmoitettava kauppatietorekisteriin 90 päivän kuluessa kyseisen johdannaislajin raportoinnin alkamispäivästä.

▼M1

4. Seuraavat johdannaissopimukset, jotka eivät ole voimassa kyseisen johdannaislajin raportoinnin alkamispäivänä, on ilmoitettava kauppatietorekisteriin viiden vuoden kuluessa kyseisestä päivästä:

a) johdannaissopimukset, jotka tehtiin ennen 16 päivää elokuuta 2012 ja jotka ovat yhä voimassa 16 päivänä elokuuta 2012, tai

b) johdannaissopimukset, jotka tehtiin 16 päivänä elokuuta 2012 tai sen jälkeen.

▼B

5. Raportoinnin alkamispäivää pidennetään 180 päivällä kauppatietorekistereihin ilmoitettavien tietojen vähimmäisyksityiskohdat täsmentävistä teknisistä sääntelystandardeista asetuksen (EU) N:o 648/2012 9 artiklan 5 kohdan mukaisesti annetun delegoidun säädöksen 3 artiklassa tarkoitettujen tietojen ilmoittamisen osalta.

6 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE







Taulukko 1 Vastapuolen tiedot Kenttä Muoto Sopimuspuolet 1 Raportoinnin aikaleima Päivämäärä ISO 8601 -muodossa / kellonaika UTC-muodossa. 2 Vastapuolen tunnistetiedot Oikeushenkilötunnus (Legal Entity Identifier, LEI) (20 aakkosnumeerista merkkiä), väliaikainen yhteisötunnus (20 aakkosnumeerista merkkiä), BIC (11 aakkosnumeerista merkkiä) tai asiakaskoodi (50 aakkosnumeerista merkkiä). 3 Toisen vastapuolen tunnistetiedot Oikeushenkilötunnus (Legal Entity Identifier, LEI) (20 aakkosnumeerista merkkiä), väliaikainen yhteisötunnus (20 aakkosnumeerista merkkiä), BIC (11 aakkosnumeerista merkkiä) tai asiakaskoodi (50 aakkosnumeerista merkkiä). 4 Vastapuolen nimi 100 aakkosnumeerista merkkiä tai jätetään tyhjäksi, jos oikeushenkilötunnus (Legal Entity Identifier, LEI) on esitetty. 5 Vastapuolen kotipaikka 500 aakkosnumeerista merkkiä tai jätetään tyhjäksi, jos oikeushenkilötunnus (Legal Entity Identifier, LEI) on esitetty. 6 Vastapuolen yrityssektori Luokittelu: A = direktiivin 2002/83/EY mukaisesti toimiluvan saanut henkivakuutusyritys C = direktiivin 2006/48/EY mukaisesti toimiluvan saanut luottolaitos F = direktiivin 2004/39/EY mukaisesti toimiluvan saanut sijoituspalveluyritys I = direktiivin 73/239/ETY mukaisesti toimiluvan saanut vahinkovakuutusyritys L = direktiivin 2011/61/EU mukaisesti toimiluvan saaneiden tai rekisteröityjen vaihtoehtoisten sijoitusrahastojen hoitajien hoitama vaihtoehtoinen sijoitusrahasto O = direktiivin 2003/41/EY 6 a artiklassa tarkoitettu ammatillisia lisäeläkkeitä tarjoava laitos R = direktiivin 2005/68/EY mukaisesti toimiluvan saanut jälleenvakuutusyritys U = direktiivin 2009/65/EY mukaisesti toimiluvan saanut yhteissijoitusyritys ja sen rahastoyhtiö tai jätetään tyhjäksi, jos oikeushenkilötunnus (Legal Entity Identifier, LEI) on esitetty tai jos kyseessä ovat finanssialan ulkopuoliset vastapuolet. 7 Vastapuolen luonne finanssialan toimijana tai finanssialan ulkopuolisena toimijana F = finanssialalla toimiva vastapuoli, N = finanssialan ulkopuolinen vastapuoli. 8 Välittäjän tunnistetiedot Oikeushenkilötunnus (Legal Entity Identifier, LEI) (20 aakkosnumeerista merkkiä), väliaikainen yhteisötunnus (20 aakkosnumeerista merkkiä), BIC (11 aakkosnumeerista merkkiä) tai asiakaskoodi (50 aakkosnumeerista merkkiä). 9 Raportoivan yhteisön tunnistetiedot Oikeushenkilötunnus (Legal Entity Identifier, LEI) (20 aakkosnumeerista merkkiä), väliaikainen yhteisötunnus (20 aakkosnumeerista merkkiä), BIC (11 aakkosnumeerista merkkiä) tai asiakaskoodi (50 aakkosnumeerista merkkiä). 10 Määritysosapuolen tunnistetiedot Oikeushenkilötunnus (Legal Entity Identifier, LEI) (20 aakkosnumeerista merkkiä), väliaikainen yhteisötunnus (20 aakkosnumeerista merkkiä), BIC (11 aakkosnumeerista merkkiä) tai asiakaskoodi (50 aakkosnumeerista merkkiä). 11 Edunsaajan tunnistetiedot Oikeushenkilötunnus (Legal Entity Identifier, LEI) (20 aakkosnumeerista merkkiä), väliaikainen yhteisötunnus (20 aakkosnumeerista merkkiä), BIC (11 aakkosnumeerista merkkiä) tai asiakaskoodi (50 aakkosnumeerista merkkiä). 12 Asema kaupankäynnissä P = päämies, A = edustaja. 13 Vastapuolen rooli B = ostaja, S = myyjä. 14 Kaupankäynti ETA:n ulkopuolisen vastapuolen kanssa Y = kyllä / N = ei. 15 Liittyy liiketoimintaan tai rahoitustoimintaan suoraan Y = kyllä / N = ei. 16 Määrityskynnysarvo Y = yli, N = ali. 17 Sopimuksen markkina-arvo Enintään 20 numeerista merkkiä muodossa xxxx,yyyyy. 18 Valuutta, jossa sopimuksen markkina-arvo ilmoitetaan ISO 4217 -standardin mukainen kolmikirjaiminen valuuttakoodi. 19 Arvostuspäivä Päivämäärä ISO 8601 -muodossa. 20 Arvostuksen kellonaika Kellonaika UTC-muodossa. 21 Arvostuksen tyyppi M = markkina-arvoon / O = arvostusmallilla. 22 Vakuuden asettaminen U = ei vakuuksia, PC = osittaiset vakuudet, OC = yksisuuntaiset vakuudet tai FC = täydet vakuudet. 23 Vakuussalkku Y = kyllä / N = ei. 24 Vakuussalkun koodi Enintään 10 numeerista merkkiä. 25 Vakuuden arvo Ilmoitetaan asetetun vakuuden kokonaisarvo; enintään 20 numeerista merkkiä muodossa xxxx,yyyyy. 26 Valuutta, jossa vakuuden arvo ilmoitetaan Ilmoitetaan kentässä 25 mainittu valuutta; ISO 4217 -standardin mukainen kolmikirjaiminen valuuttakoodi.